Bardal skadet - klarer ikke sette nedslag
Det hoppes med større fart i ovarennet på grunn av de nye tettsittende hoppdressene - som gir dårligere oppdrift - og hardere landing. Bardal har merket den økte belastningen, og sliter med betennelse i begge leggbeina. - Skaden fører til at jeg trekker meg og kommer bakpå fordi jeg har høy svevkurve mot landing. Det er fryktelig irriterende, fordi jeg er i veldig god form for tiden, sier Anders Bardal til VG Nett.Han var lengst i begge omgangene med 102 og 104 meter i normalbakken i OL-anlegget. Men han ble straffet hardt av dommerne for «kråkelandingene». Trønderen endte på fjerdeplass. Det var 0,5 poeng opp til annenplass. Men normale stilkarakterer hadde han sannsynligvis også slått Andreas Kofler. Han var ti poeng bak den østerrikske vinneren. Men Bardal rotet bort om lag seks stilpoeng i hvert hopp.Når Steinkjer-hopperen kommer hjem til Norge i dag, har han fått klar beskjed om å trene uten hard belastning på beina. Det bekrefter landslagstrener Alexander Stöckl. - Anders skal trene fysisk. Men ikke hoppe på ski. Med tanke på Hoppuka som starter i Oberstdorf om 19 dager må han bli helt kvitt skaden, sier Stöckl. Han er mer opptatt av å bevare formen til vår klart beste hopper, som henger med i verdenstoppen i hard kamp med tyskere og østerrikere, selv om første verdenscupseier lar vente på seg. - Det hadde vært en perfekt weekend for Anders uten landingsproblemene. Jeg skjønner at han er forbannet når han sløser bort førsteplassen, sier Stöckl.
Anders Bardal (30) hadde trolig vunnet verdenscuprennet i Sotsji i går med nedslag. Det hadde normalt kommet uten skade i begge beina.